तब उन्होंने अपने विश्वसनीय सलाहकार सिद्धार्थ शंकर रे, जो उस समय पश्चिम बंगाल के मुख्यमंत्री थे, से सलाह ली. उन्होंने इंदिरा को देश मे आपातकाल लगाने का सुझाव दिया. “रे” की सलाह पर प्रधानमंत्री इंदिरा गांधी ने 25-26 जून 1975 की आधी रात को राष्ट्रपति ‘फखरूद्दीन अली अहमद’ से आपातकाल के आदेश पर हस्ताक्षर करवा कर देश पर आपातकाल थोप दिया. लाखों लोगों के साथ हजारों नेताओं और कार्यकर्ताओं को जेलों में ठूंस दिया गया. प्रेस पर सेंसरशिप लागू कर दी गई. रामलीला मैदान में एकत्र सभी राजनेताओं को गिरफ्तार कर लिया गया. ये खबर देश तक न पहुंचे इसलिये रात में ही अनेक अखबारों के ऑफिस की बिजली काट दी गयी.